Die Kleinmond/Sarmiento Kulturele Uitruil Program is gebore in Kleinmond en word ondersteun deur die Suid Afrikaanse Vereniging in Sarmiento, Argentinië. Ons wou graag uitreik na die afstammelinge van die groep Afrikaners wat hulle na die Anglo Boere Oorlog op Sarmiento in die Chubut provinsie in Argentinië gevestig het. Hierdie mense vier na meer as 120 jaar steeds hul Afrikaanse kultuur op wonderlike wyse. Ons wil nouer bande vestig en veral kyk of ons nie 'n bydrae, al is dit hoe klein ookal, kan maak om hierdie kultuur en veral die praat van Afrikaans daar te bevorder nie. Dit het gelei tot die idee van 'n uitruilprogram waaraan jongmense van ons onderskeie dorpe deelneem. Die eerste twee Argentyne kom reeds in Januarie op Kleinmond aan en ons stuur twee van ons jongmense later in 2020 daarheen. Om dit moontlik te maak beplan ons verskeie fondsinsamelingsprojekte. Ondersteun ons asb. U kan ook help deur 'n donasie te maak van so min as R50. Daar is ook opsies vir groter bedrae. By voorbaat dank vir u bereidwilligheid om hierdie goeie saak te ondersteun
Gerard Grobler, uitgewer van die Overstrand Herald